Formandsberetning for 2021.

Formandsberetningen for 2021 bliver som I kan se, ikke læst op af formanden, men af næstformanden. Årsagen er at jeg er på ferie i Spanien.

Men tilbage til beretningen for 2021, som det fremgår at regnskabet har LGK haft et rigtig godt år med mange greenfee gæster og det sammen med en meget stor tilgang af flexmedlemmer har det givet et pænt overskud i 2021.

2021 var jo stadig i coronaens skygge, men vi lærte at leve med den og det positive var at det gav mange greenfee gæster, da det at rejse udenlands stadig var besværligt og usikkert.

Vores bane har stået flot og har fået megen ros, hullerne 9 og 10 blev dybdeluftet og efterfyldt med sand, det gav nogle ugers udfordringer at spille disse huller men det må vi simpelthen leve med, da det på sigt vil forbedre vores fairways. Planen er at give 3 huller samme tur hvert år i fremtiden.

Dog slap vi ikke for uforudsete gener, et skybrud lige før klubmesterskaberne ødelagde vores bunkers godt og grundigt og de blev taget ud af spil, de 15 af dem krævede en større reparation, hvor man har forsøgt at opbygge dem på en anden måde så de bedre kan modstå voldsomme regnskyl, kun fremtiden kan afgøre om det virker.

Medlemmer

I starten af 2021 var vi ca. 230 seniorer og det antal sluttede vi også med.

Desværre var tilgangen af nye prøvemedlemmer ikke så stor i 2021, men så kom der indmeldelse fra handicapspillere og afgang og tilgang gik nogenlunde lige op.

Men der hvor vi fik en stor fremgang er inden for området af flexmedlemmer (Danmarks billigste flexmedlemsskab) der havde vi i starten ca. 450 stk. og sluttede med ca. 700.

Det er et medlemskab som trods alt giver penge i kassen men det kræver rigtig rigtig mange ressourcer at administrere.

Juniorer

Junior afdelingen har kørt stabilt med ca. 12 stk. Det er Allan Andersen der står som leder og han får en hjælpende hånd af Jesper Skovhus.

Kaninafdelingen bliver stadig styret af Frands Frandsen og hans mange hjælpere, som tidligere nævnt har tilgangen ikke været så stor i 2021, men det forhindrer jo ikke afdelingen i at have nogle hyggelige træningsdage om onsdagen og matcher med andre kaniner fra de fynske klubber hvor Langelands Golf Klub vandt den gennemgående turnering.

De afholder også et kanìnmesterskab hvor vinderen i 2021 blev Allan Bertelsen Nielsen.

Baneservice

Peter Rasmussen har styret staben af baneservice medlemmerne og det har som i tidligere år fungeret upåklageligt og er et meget vigtigt vindue til vores greenfee gæster.

Jeg tror også at vore egne medlemmer har en stor fordel af, at baneservice går og laver en masse usynligt arbejde, den slags arbejde som først bemærkes, hvis det ikke bliver lavet.

Baneservice passer også vores lille shop som vi fortsætter med efter samme koncept, hvor vi har bolde, handsker, tee osv. og så selvfølgelig tøj til salg, plus at Kurt skaffer vogne, bags hjem efter jeres ønsker og bestilling

Så en stor tak til baneservice for jeres arbejdsindsats.

Træner

Jonas Andreasen var også vores træner i 2021 og det gjorde han rigtig godt, salget af træningslektioner blev øget, og det er vel den bedste ros han kan få som træner.

Heldigvis har Jonas sagt ja til at fortsætte i 2022, og vi glæder os til det fortsatte samarbejde.

Turneringer.

Der blev afviklet 8 Klubmatcher

Vi deltog i regionsgolf med et C hold og B hold men kom ikke videre i nogen af rækkerne, men det er hyggelig turneringsform, og vi deltager i 2022 med et hold i C-rækken.

LGK-cuppen blev afviklet og vundet af Hans Andersen

Tirsdagsmatchen blev afviklet og den gennemgående turnering blev vundet af Leif Rasmussen

Klubmesterskabet blev afviklet i slagspil og hulspil

Herrerækken slagspil : René Andersen

Damerækken : Rita Sørensen

Senior : Torben Sindet

Veteran : Carsten Hansen

Herrerækken hulspil : Jan Andersen

Damerækken : Rita Sørensen

Ritas dametur satte iår rekord med 45 deltagere og gik til Trelleborg Golf Klub, som sædvanlig en dejlig udflugt og Rita skal have stor tak for dette arrangement som kræver en del planlægning.

Vintermatchen blev også styret af Rita med nogle hjælpere og de formår stadig at tiltrække spillere søndag formiddag til en gang hyggelig golf.

Sponsorudvalget

Det er jo fast arbejde at fastholde og finde sponsorer til vore 18 huller, flag, kopper, par-3-banen, scorekort osv. osv. og det kræver mange timer’s arbejde.

Tak til alle vore sponsorer og husk at støtte sponsorerne, de støtter os.

Frivillige

Årets frivillig blev Leif Rasmussen, tillykke med den titel, men der er mange andre frivillige i klubben, og jeg vil takke alle for deres indsats, uden jer kunne LGK ikke eksistere.

Økonomi

Jer der har kigget i regnskabet har jo allerede set at vi kommer ud af 2021 med et meget flot resultat, men kassereren/ revisoren vil redegøre for tallene under dette punkt i dagsordenen.

Kontingentet er hævet med 100,- kr. til 5800,- kr.

Green - fee uændret på 350,- kr. for stor bane og 75,- for Par-3-banen.

Den fynske ordning uændret på 250,- kr.

Vi har stadig sommerhus, familie og vintermedlemsskab.

Donationer.

Vi har i 2021 søgt diverse fonde og det gav også et afkast.

Grosserer H.F. Hansens almene fond har doneret 62.500 kr. til 2 stk. Buggies

Nordea fonden har doneret 15. 000,- kr. som tilskud til vand på teestederne.

LEF fonden har doneret 35. 000,- kr. som tilskud til en plansilo

Fonden Fynske Bank har doneret 115.800 til vand på resterende teesteder

LAG midler, der har vi fået ca. 65. 000,- kr. til plansiloen.

**Tak til alle giverne/fondene for de modtagne beløb.**

Visioner

Endnu engang vil jeg minde jer om LGK s visioner og værdier, da de er vigtige at holde sig for øje.

Visioner for LGK Golf

Golf for livet

Alle er velkomne i LGK, hvor du kan dyrke golfspillet hele livet og derved holde dig frisk og sund – også sent i livet.

Vores mål er at øge din livskvalitet gennem sund motion i naturen og gode oplevelser sammen med andre.

LGK s værdier

Glæde: vi skaber gode oplevelser sammen med andre og for hinanden. Målet er at alle – også dine medspillere kommer i bedre humør.

Rummelighed: alle er velkomne og vi forsøger at skabe gode tilbud til alle uanset alder og fysik.

Samvær: det tilstræbes at opnå et socialt samvær på tværs af alle grupperinger i klubben.

Nu fik I lige opfrisket vores visioner og værdier som jeg synes er virkelig værdifulde og giver stof til eftertanke.

Fremtiden

Igen iår har vi stort fokus på at skaffe nye medlemmer, det er nødvendigt for LGK at vi hele tiden skaffer nye medlemmer. Så kære medlemmer have øjne og ører åbne for potentielle nye medlemmer og tag dem med ud i klubben også en helt almindelig hverdag og introducer dem til spillet.

Sidste år blev ø-golf introduceret og det fortsætter iår, men der er Kurt den rette til at fortælle om konceptet, da han har deltaget i møderne.

Så er der vel et par stk. af jer der kunne finde på at spørge om, hvorfor vi sætter kontingentet op med dette års flotte overskud?

Men jeg kan forsikre jer om, at bestyrelsen ikke har svært ved at bruge pengene, da den har planer om at købe noget jord og bygge en ny hal til buggies og andet golfgrej, banens ønskeliste for maskinel er alenlang.

Desuden er vi ved at lave plansilo, og der skal laves vand på de sidste teesteder.

Så har vi inflationen, energien stiger voldsomt osv. osv

Men tilslut vil jeg sige tak til nogle af vore bestyrelsesmedlemmer som har valgt at takke af.

Morten Hjortshøj har ønsket at træde ud af bestyrelsen og dermed også af Sponsorudvalget, tak for din mangeårige indsats for at skaffe sponsorater i hus du vil blive savnet meget.

Samtidigt har Niels Vagn ønsket at træde ud af Sponsorudvalget så vi mangler i den grad en eller to personer til at dublere dette udvalg, så sig endelig til hvis der er en iblandt jer, for hvem det kunne være interessant.

Peter Rasmussen har også valgt at trække sig fra banens bestyrelse og som formand for baneservice. Her kan jeg også kun sige tusind tak for din indsats gennem årene.

Og så har jeg også selv valgt at trække mig fra bestyrelsen og dermed som formand for LGK, jeg siger tak til bestyrelserne i klub og bane for godt samarbejde igennem årene der er gået og ønsker det bedste for klub og bane i fremtiden og håber at fremtidsplanerne vil lykkes for medlemmernes skyld så LGK vil stå stærkt i fremtiden.